
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
от Йорданка Бенова-Ананиева 

Зам.-кмет „Образование, здравеопазване, социални дейности и младежки политики“ на Община Бургас

ОТНОСНО: Прекратяване на съсобственост между Община Бургас и физически лица в УПИ V-687 в квартал 45 по ПУП-ПРЗ на кв.Сарафово, гр. Бургас, чрез продажба частта на общината.

УВАЖАЕМИ  ОБЩИНСКИ  СЪВЕТНИЦИ,
Постъпило е заявление с вх. № 94-01-3269/29.01.2021 г. от Т. А. К., З. Г. К. и Х. А. Ж. за прекратяване на съсобствеността с Община Бургас, в урегулиран поземлен имот (УПИ) V-687, целият с площ 611 кв. м в кв.45 по действащия ПУП-ПРЗ на кв. Сарафово, гр. Бургас, отразен като ПИ с идентификатор 07079.820.747 по КК на гр. Бургас, чрез изкупуване на общинската идеална част в имота.
Заявителите, в качеството си на наследници на А. Т. К., съгласно удостоверение за наследници №94-01-21839/17.07.2020г., издадено от Община Бургас, са собственици на УПИ V в кв.45 по ПУП-ПРЗ на кв. Сарафово, описан с площ 602 кв. м  съгласно Нотариален Акт за собственост на недвижим имот, придобит по давност и наследство №138, т. ІІІ, дело №174/2007г. , издаден от Нотариус гр. Бургас.

Разликата от 9 кв. м между площта на УПИ и същата по документ за собственост е предаваемо общинско място откъм уличната регулация от север съгласно удостоверение рег. №94-01-35763/1/15.12.2020г. и  комбинирана скица, издадени от Дирекция „Устройство на територията“ при Община Бургас. Съставен е Акт №9534/22.04.2021г. за частна общинска собственост.

  Общинската част от имота не отговаря на изискванията на чл.19 от ЗУТ за обособяване на самостоятелен урегулиран поземлен имот. 

Съсобствения имот не носи приходи на Община Бургас, а в същото време тя е данъчно задължена, поради което е целесъобразно прекратяване на съсобствеността в имота чрез продажба дела на общината по пазарни цени.
Имотът е включен в Годишната програма за управление и разпореждане с общинска собственост за 2021 г., приета с решение по т.11 от Протокол №20/23.02.2021 г. и 24.02.2021г. на Общински съвет-Бургас, в частта на раздел ІІ „Продажби по реда на ЗОС, без търг или конкурс“, точка 3.„Прекратяване на съсобственост по чл.36, ал.1, т.2 от ЗОС, чрез продажба на общински идеални части“. 


Съгласно разпоредбата на чл.41, ал.2, във връзка с чл.22, ал.3 от Закона за общинската собственост, е възложена от Община Бургас и изготвена от независим оценител, вписан в регистъра на независимите оценители в България, пазарна оценка на общинската идеална част от имота, определена в размер на 2 560 (две хиляди петстотин и шестдесет) лева.
Данъчната оценка на имота, предмет на продажба е 315,90 (триста и петнадесет лв и деветдесет ст.) лв.

Eто защо като взех предвид Протокол-решение от 28.04.2021 год. на  Комисията, назначена със Заповед №814/01.04.2020 год. на Кмета на Община Бургас, което възприемам изцяло, в изпълнение на правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.41, ал.1, т.2 от Наредбата за реда за придобиване, управление и разпореждане с общински имоти и вещи, приета от Общински съвет–Бургас по т.1 от дневния ред на проведеното на 28.06.2016 г. заседание (Протокол № 13), да вземе следното
                                                    Р Е Ш Е Н И Е:
Да се прекрати съсобствеността между Община Бургас и Т. А. К., З. Г. К. и Х. А. Ж., чрез продажба на общинската идеална част от недвижим имот, актуван с Акт №9534/22.04.2021г. за частна общинска собственост, представляващ 9/611 (девет от шестстотин и единадесет) кв. м идеални части от УПИ V-687 (пет римско за имот шестстотин осемдесет и седем),  целият  с  площ 611 (шестстотин и единадесет) кв. м., в квартал 45 (четиридесет и пет) по ПУП-ПРЗ на кв. Сарафово, гр. Бургас, при граници на целия имот: Север и Изток - улици; Юг- УПИ VІ и Запад- УПИ ІV, съответстващ на ПИ с идентификатор 07079.820.747 (нула седем нула седем девет точка осем две нула точка седем четири седем) с площ 611 (шестстотин и единадесет) кв. м по КККР на гр. Бургас,  при съседи: имоти с идентификатори: 07079.820.746, 07079.820.743, 07079.820.958 и 07079.820.960, за сума в общ размер 2 560 (две хиляди петстотин и шестдесет) лева, без ДДС.
Приложения: Заявление с вх.№ 94-01-3269/29.01.2021 г., Нотариален Акт за собственост на недвижим имот, придобит по давност и наследство №138, т. ІІІ, дело №174/2007г., издаден от Нотариус гр. Бургас, удостоверение за наследници №94-01-21839/17.07.2020г., Акт № 9534/22.04.2021г. за частна общинска собственост, Скица №15-172150/18.02.2021г., издадена от СГКК – Бургас, Удостоверение рег.№94-01-35763/1/15.12.2020г. и  комбинирана скица, издадени от Дирекция УТ при Община Бургас, Експертна оценка от лицензиран оценител, Удостоверение за данъчна оценка, Протокол от 28.04.2021 год. на комисия, назначена със Заповед №814/01.04.2020 г.
ЙОРДАНКА БЕНОВА – АНАНИЕВА

За Кмет на Община Бургас 

(съгласно Заповед №1936/14.07.2021г. на Кмета на Община Бургас)
